ચાર મુખી રુદ્રાક્ષઃ આ રૂદ્રાક્ષ બ્રહ્મા સ્વરૂપ અને ધારણ કરનારને ધર્મ, અર્થ, કામ અને મોક્ષ પ્રદાન કરનાર છે. પાપનાશક, યાદશક્તિ તથા ચાતુર્ય વધારનાર અને બુધ સંબંધીત તકલીફો દૂર કરનાર મનાય છે. જે લોકો વેદ અને પુરાણના અધ્યયનમાં રૂચી ધરાવે છે તે લોકો માટે ચાર મુખી રૂદ્રાક્ષ ઉત્તમ ગણાય છે. ચારમુખી રૂદ્રાક્ષ ધારણ કરવાથી વ્યક્તિની મેઘાવી શક્તિમાં વધારો થાય છે. વાણી પર પ્રભુત્વ વધે છે, અને સાથે જ આ રૂદ્રાક્ષ ધારણ કરવાથી વ્યક્તિની કિર્તી ચારેય દિશાઓમાં ફેલાય છે. આ રૂદ્રાક્ષ જો બાળકો ધારણ કરે તો તેમની સ્મૃતિ અને એકાગ્રતામાં વૃદ્ધિ થાય છે. માનસિક શ્રમ કરતા લોકો માટે આ રૂદ્રાક્ષ શ્રેષ્ઠ છે. આ રૂદ્રાક્ષ ધારણ કરવાથી વાકચાતુર્યમાં ખૂબ જ વધારો થાય છે. વૈજ્ઞાનિકો, બુદ્ધિજીવીઓ, કલાકારો, લેખકો, પત્રકારો, તેમજ વિદ્યાર્થીઓ જો આ ચાર મુખી રૂદ્રાક્ષ ધારણ કરે તો તેમને ધાર્યુ ફળ પ્રાપ્ત થાય છે. તો સાથે જ નાક, કાન, ગળુ અને મનોરોગ તેમજ ફેફસાના રોગોમાં આ રૂદ્રાક્ષ શ્રેષ્ઠ ફળ પ્રદાન કરે છે.